તેમાંથી ગત ૪ ઑગસ્ટે અમદાવાદની વાયએમસીએ ક્લબમાં ગુજરાતના મુખ્યમંત્રી, નાયબ મુખ્યમંત્રી, કેન્દ્રીય મંત્રી સહિતના રાજ્ય અને દેશના અગ્રણીઓની હાજરીમાં પ્રાથમિક તબક્કાના ગુજરાતનાં ૩ ‘ટૉપ એફએમ’ સ્ટેશન ૧૦૫.૨ ભરૃચ, ૯૩.૫ પોરબંદર અને ૯૩.૫ વેરાવળનો ઉદ્દઘાટન વિધિ યોજાઈ ગયો. આ તબક્કે ‘સમભાવ ગ્રૂપ’ના સીએમડી કિરણ વડોદરિયાએ નાનાં શહેરોમાં રેડિયોની મહત્તા બતાવતા કહ્યું કે, ‘મહાનગરોમાંં તો રેડિયો, એફએમની લોકપ્રિયતા સાબિત થઈ ગઈ છે. હવે સમય નાનાં શહેરોનો આવશે. અમે જે ગુજરાતના આઠ ટિયર-૨ સિટીમાં ટૉપ એફએમ શરૃ કરવા જઈ રહ્યા છીએ તે હિસાબે ટૉપ એફએમ ગુજરાતની ૨૦ ટકા વસ્તીને પોતાના નેટવર્કમાં આવરી લેશે. અત્યાર સુધી ‘સમભાવ’ ન્યૂઝ મીડિયા હતું, હવે તે મીડિયા એન્ડ ઍન્ટર્ટેઇનમૅન્ટ ઑર્ગેનાઇઝેશન બન્યું છે. અમે જમ્મુ-કાશ્મીરના અંતરિયાળ વિસ્તારોમાં ટૉપ એફએમનાં પાંચ સ્ટેશનો શરૃ કરવાનું સાહસ કરવા જઈ રહ્યા છીએ. તેમાં અમારી પ્રાથમિકતા, ત્યાંના ઓડિયન્સને હિન્દી ભાષા સાથે જોડવાની છે.’